[image: image1.png]



ΕΛΛΗΝΙΚΗ ΔΗΜΟΚΡΑΤΙΑ                                                   Νάξος,  30 /12/2016

ΝΟΜΟΣ ΚΥΚΛΑΔΩΝ






ΔΗΜΟΣ ΝΑΞΟΥ & ΜΙΚΡΩΝ ΚΥΚΛΑΔΩΝ

Δ/νση Διοικητικών & Οικονομικών Υπηρεσιών

Τμήμα Προϋπολογισμού, Λογιστηρίου & Προμηθειών             Αριθ Πρωτ: 24991                   

Γραφείο προμηθειών υλικού-εξοπλισμού-υπηρεσιών
Πληροφορίες: Γ. Μανδηλαράς 

Ταχ. Δ/νση : Χώρα Νάξου

Ταχ. Κώδικας: 84300

Τηλέφωνο: 2285360153 
FAX: 22850-23570                                                                   
ΠΡΟΚΗΡΥΞΗ ΣΥΝΟΠΤΙΚΟΥ ΔΙΑΓΩΝΙΣΜΟΥ:
«ΠΡΟΜΗΘΕΙΑ  ΥΛΙΚΩΝ  ΣΥΝΤΗΡΗΣΗΣ ΤΩΝ ΔΙΚΤΥΩΝ ΥΔΡΕΥΣΗΣ ΚΑΙ ΑΠΟΧΕΤΕΥΣΗΣ ΔΗΜΟΥ ΝΑΞΟΥ & Μ. Κ.    »
                                     ΠΡΟΥΠΟΛΟΓΙΣΜΟΥ: 55.201,49 €

Ο ΔΗΜΑΡΧΟΣ NΑΞΟΥ & ΜΙΚΡΩΝ ΚΥΚΛΑΔΩΝ

Έχοντας υπόψη τις ισχύουσες Διατάξεις

1. Το άρθρο 129 του Ν. 4412/16 (ΦΕΚ 147 / 08.08.2016 τεύχος Α’ όπου ορίζεται ότι η εφαρμοστέα νομοθεσία κατά την εκτέλεση των Δημοσίων συμβάσεων είναι α) οι διατάξεις του Ν.4412/2016, β) οι όροι της σύμβασης και γ) συμπληρωματικά ο Αστικός κώδικας 
2. Τις διατάξεις του Ν. 3463/2016 «Κύρωση του Κώδικα Δήμων και Κοινοτήτων» 
3. Το γεγονός ότι η δαπάνη της προμήθειας δεν υπερβαίνει το ποσό των 60.000 ευρώ χωρίς Φ.Π.Α., και σύμφωνα με τις διατάξεις του άρθρου 117 του Ν. 4412/ επιτρέπεται η προσφυγή στην διαδικασία του συνοπτικού διαγωνισμού, η δημοσίευση στο ΚΜΗΔΗΣ απλοποιημένης προκήρυξης.

4. Την Εφαρμογή της παρ. 2 του αρ. 1 του ν. 4250/2014 (Α/74/2014), στις διαδικασίες ανάθεσης δημόσιων συμβάσεων προμηθειών, υπηρεσιών και έργων, περί πρωτότυπων και επικυρωμένων αντιγράφων.

5. Τον Ν. 3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης Πρόγραμμα Καλλικράτης».  
6. Τις διατάξεις του Ν. 3861/10 (ΦΕΚ 112 Α/1307- «Ενίσχυση της διαφάνειας με την υποχρεωτική ανάρτηση νόμων και πράξεων των κυβερνητικών, διοικητικών και αυτοδιοικητικών οργάνων στο διαδίκτυο «Πρόγραμμα Διαύγεια» και άλλες διατάξεις». 

7. Την ανάγκη του Δήμου για την προμήθεια των Υλικών  Ύδρευσης –Αποχέτευσης  αναφερομένων στο θέμα   .

8. Tις δεσμεύσεις των πιστώσεων στον προϋπολογισμό του Δήμου για το έτος 2016

9. Την αριθμ. 359./2016 απόφαση της Οικονομικής Επιτροπής του Δήμου Νάξου & Μ. Κυκλάδων, με την οποία εγκρίθηκε η διενέργεια της προμήθειας η έγκριση της Μελέτης –Τεχνικές Προδιαγραφές και η έγκριση δαπάνης διάθεση πίστωσης.
10. Την αριθμ. 175/2016 απόφαση της Οικονομικής Επιτροπής του Δήμου Νάξου & Μ. Κυκλάδων, για τον ορισμό μελών της Γνωμοδοτικής Επιτροπής Προμηθειών και της Επιτροπής Αξιολόγησης Ενστάσεων, για το έτος 2016 

ΠΡΟΚΗΡΥΣΣΕΙ
Την διενέργεια συνοπτικού διαγωνισμού με σφραγισμένες προσφορές για την :«ΠΡΟΜΗΘΕΙΑ  ΥΛΙΚΩΝ  ΣΥΝΤΗΡΗΣΗΣ ΤΩΝ ΔΙΚΤΥΩΝ ΥΔΡΕΥΣΗΣ ΚΑΙ ΑΠΟΧΕΤΕΥΣΗΣ ΔΗΜΟΥ ΝΑΞΟΥ & Μ. Κ.    » προϋπολογισθείσας δαπάνης   55.201,49 €  ευρώ μαζί με το Φ.Π.Α., σύμφωνα με τις τεχνικές προδιαγραφές, οι οποίες αποτελούν αναπόσπαστο μέρος της παρούσας διακήρυξης.

Προϋπολογισμός - Χρηματοδότηση της προμήθειας

1. Η δαπάνη για την  «ΠΡΟΜΗΘΕΙΑ  ΥΛΙΚΩΝ  ΣΥΝΤΗΡΗΣΗΣ ΤΩΝ ΔΙΚΤΥΩΝ ΥΔΡΕΥΣΗΣ ΚΑΙ ΑΠΟΧΕΤΕΥΣΗΣ ΔΗΜΟΥ ΝΑΞΟΥ & Μ. Κ.  

έχει προϋπολογισθεί ενδεικτικά στο ποσό των55.201,49 €  ευρώ, συμπεριλαμβανομένου και του αναλογούντος Φ.Π.Α. 24%.

2. Θα βαρύνει τις πιστώσεις του Κ.Α. 25-6662.001ποσό 35.202,73 για την προμήθεια υλικών συντήρησης Ύδρευσης και αποχέτευσης 25-6673.002  ποσό 20.000,ευρώ για την   με τίτλο «Προμήθεια   υδρομετρητών , του Προϋπολογισμού εξόδων έτους 2016.

3. Θα χρηματοδοτηθεί από ιδίους πόρους.

ΑΡΘΡΟ 2
Χρόνος και τόπος διαγωνισμού
1. Ο διαγωνισμός θα διεξαχθεί στο Δημοτικό Κατάστημα Νάξου & Μικρών Κυκλάδων  από την γνωμοδοτική επιτροπή προμηθειών την     26 /1/2017 ημέρα Πέμπτη .

2. Ώρα έναρξης παραλαβής προσφορών ορίζεται η 10.00π.μ. και ώρα λήξης η 10.30π.μ.
ΑΡΘΡΟ 3
Δικαίωμα συμμετοχής (άρθρο 25, του Ν.4412/2016)
Δικαίωμα συμμετοχής έχουν όλα τα φυσικά ή νομικά πρόσωπα, μεμονωμένα ή μέλη ενώσεων που καλύπτουν τις προϋποθέσεις του αρ. 25 του Ν.4412/16, οι οποίοι δεν θα βρίσκονται σε καμία από τις καταστάσεις των άρθρων 73 και 74 του Ν. 4412/16, για τις οποίες οι οικονομικοί φορείς αποκλείονται ή μπορούν να αποκλεισθούν από δημόσιες συμβάσεις.
ΑΡΘΡΟ 4
Περιεχόμενο Φακέλου «Δικαιολογητικά συμμετοχής στο Διαγωνισμό» (άρθρο 93)
Δικαίωμα συμμετοχής στο διαγωνισμό έχουν όλα τα φυσικά ή νομικά πρόσωπα, οι ενώσεις προμηθευτών και οι συνεταιρισμοί που κατασκευάζουν ή εμπορεύονται Υλικά Σήμανσης. Αυτό αποδεικνύεται με την προσκόμιση βεβαίωσης εγγραφής του κάθε ενδιαφερόμενου προμηθευτή στο οικείο μητρώο.

Με ποινή να μη γίνει αποδεκτή, οι διαγωνιζόμενοι μαζί με την προσφορά τους πρέπει να υποβάλλουν στην Γνωμοδοτική Επιτροπή:
1. Πιστοποιητικό του οικείου επιμελητηρίου, που θα έχει εκδοθεί το πολύ έξι μήνες από την ημερομηνία διενέργειας του διαγωνισμού. 

2. Το τυποποιημένο έντυπο της Υπεύθυνης Δήλωσης (ΤΕΥΔ)  συμπληρωμένο για διαδικασίες σύναψης δημόσιας Σύμβασης κάτω των ορίων των οδηγιών το οποίο εγκρίθηκε με την υπάριθ 158/2016 απόφαση της Ενιαίας Ανεξάρτητης Αρχής των Δημοσίων Συμβάσεων (φεκ β 3698/16-11-2016 .
3. Τα αποδεικτικά έγγραφα νομιμοποίησης του προσφέροντος ή του υποψήφιου νομικού προσώπου, που είναι τα έγγραφα από τα οποία αποδεικνύεται, ότι το πρόσωπο που υπογράφει την προσφορά ή το πρόσωπο που καταθέτει ιδιοχείρως την προσφορά στην επιτροπή του διαγωνισμού ή το πρόσωπο που παρίσταται κατά τη διεξαγωγή του, ενεργεί νομίμως ως εκπρόσωπος του προσφέροντος. 1. Εάν ο προσφέρων είναι νομικό πρόσωπο (ΑΕ, ΕΠΕ, ΟΕ κλπ), στα δικαιολογητικά νομιμοποίησης περιλαμβάνονται και αυτά που αποδεικνύουν τη νόμιμη κατάσταση του (Καταστατικό θεωρημένο από το πρωτοδικείο, αν πρόκειται για ΟΕ και ΕΕ, τα φύλλα της εφημερίδας της κυβέρνησης, αν πρόκειται για ΑΕ και ΕΠΕ κλπ). 2. Υπεύθυνη δήλωση του προσώπου που την υπογράφει, ότι αποτελεί το νόμιμο εκπρόσωπο του προσφέροντος και ότι έχει από το καταστατικό το δικαίωμα να εκπροσωπήσει την επιχείρηση στο συγκεκριμένο διαγωνισμό, με την επιφύλαξη του δικαιώματος της αναθέτουσας αρχής να ελέγξει οποτεδήποτε την ακρίβεια των στοιχείων της δήλωσης

4. Παραστατικό εκπροσώπησης, αν οι οικονομικοί φορείς συμμετέχουν με αντιπρόσωπό τους.


(Διευκρίνιση: α) Παραστατικό εκπροσώπησης φυσικών προσώπων: • Εφόσον συμμετέχουν στο διαγωνισμό με αντιπρόσωπό/εκπρόσωπό τους, σύμφωνα με το άρθρο 93 περ. δδ του Ν. 4412/2016, απαιτείται συμβολαιογραφικό πληρεξούσιο ή έγγραφη εξουσιοδότηση θεωρημένη για το γνήσιο της υπογραφής από οποιαδήποτε δημόσια αρχή β) Παραστατικά εκπροσώπησης νομικών προσώπων : • Πρακτικά αποφάσεων του Διοικητικού Συμβουλίου (σε περίπτωση Α.Ε.), απόφαση των διαχειριστών (σε περίπτωση Ε.Π.Ε. ή Ο.Ε. ή Ε.Ε.) ή απόφαση του δεσμεύοντος φυσικού προσώπου ή οργάνου, κάθε προσφέροντος για την έγκριση συμμετοχής του στο διαγωνισμό, για τον ορισμό του νομίμου εκπροσώπου καθώς και του τυχόν αντικλήτου του στο διαγωνισμό (εκτός εάν η εξουσία προς εκπροσώπηση του υπογράφοντος απορρέει από το καταστατικό ή άλλη πράξη που έχει δημοσιευθεί κατά τις κείμενες διατάξεις).

ΑΡΘΡΟ 5
Χρόνος και Τρόπος Υποβολής Προσφορών (Άρθρο 96, του Ν. 4412/2016)
1. Όσοι επιθυμούν να λάβουν μέρος στη διαδικασία σύναψης δημόσιας σύμβασης της ανωτέρω προμήθειας, πρέπει να υποβάλλουν, στο Δημαρχείο Χώρας Νάξου, επί αποδείξει πρωτοκόλλου, σφραγισμένο φάκελο προσφοράς, έως και την καταληκτική ημερομηνία και ώρα υποβολής των προσφορών που ορίζεται η    /12/2016 και ώρα 10:00 π.μ. Η ελάχιστη προθεσμία παραλαβής προσφορών ανέρχεται σε δώδεκα (12) ημέρες από την ημερομηνία δημοσίευσης της προκήρυξης της σύμβασης στο ΚΗΜΔΗΣ. (αρ.121 Ν.4412/16). 
2. Φάκελοι Προσφορών που υποβάλλονται πριν από την καταληκτική ημερομηνία και ώρα υποβολής των προσφορών, δεν αποσφραγίζονται, αλλά παραδίδονται στην Γνωμοδοτική Επιτροπή, προ της εκπνοής της καταληκτικής προθεσμίας παραλαβής προσφορών για την αποσφράγιση.

3. Η έναρξη υποβολής των προσφορών και των αιτήσεων συμμετοχής, που κατατίθενται κατά την καταληκτική ημερομηνία στην Επιτροπή Διαγωνισμού, κηρύσσεται από τον πρόεδρο αυτού, μισή ώρα πριν από την ώρα λήξης. 

Η παραλαβή μπορεί να συνεχισθεί και μετά την ώρα λήξης, αν η υποβολή, που έχει εμπρόθεσμα αρχίσει, συνεχίζεται χωρίς διακοπή λόγω του πλήθους των προσελθόντων ενδιαφερομένων οικονομικών φορέων. Η λήξη της παραλαβής κηρύσσεται επίσης από τον πρόεδρο της Επιτροπής Διαγωνισμού, με Προειδοποίηση ολίγων λεπτών της ώρας και αφού έχει παραλάβει από το πρωτόκολλο τις προσφορές που έχουν κατατεθεί εμπρόθεσμα και μετά την κήρυξη της λήξης δεν γίνεται δεκτή άλλη προσφορά ή αίτηση συμμετοχής.

5. Προσφορές που υποβάλλονται εκπρόθεσμα, επιστρέφονται χωρίς να αποσφραγισθούν ή να αξιολογηθούν αντιστοίχως

6. Μετά την λήξη της προθεσμίας παράδοσης των προσφορών, η Επιτροπή Διαγωνισμού ξεκινά τη διαδικασία αποσφράγισης δημόσια. Η αποσφράγιση διενεργείται δημόσια, παρουσία των προσφερόντων ή των νομίμως εξουσιοδοτημένων εκπροσώπων τους, οι οποίοι λαμβάνουν γνώση των λοιπών συμμετεχόντων στη διαδικασία και των στοιχείων που υποβλήθηκαν από αυτούς, όπως ειδικότερα ορίζεται στα έγγραφα της σύμβασης, σύμφωνα με το άρθρο 21 του Ν.4412/16 (αρ.100 παρ.1). Η αποσφράγιση του φακέλου των δικαιολογητικών συμμετοχής και των οικονομικών προσφορών μπορούν να γίνουν σε μια δημόσια συνεδρίαση, κατά την κρίση της Επιτροπής Διαγωνισμού (αρ.117 παρ.4). 

7. Αν, για λόγους ανωτέρας βίας, δεν διενεργηθεί η αποσφράγιση κατά την ορισθείσα ημέρα και ώρα ή αν μέχρι τη μέρα και ώρα αυτή δεν έχει υποβληθεί καμία προσφορά, η αποσφράγιση και η καταληκτική ημερομηνία και ώρα αντίστοιχα μετατίθενται σε οποιαδήποτε άλλη ημέρα, με απόφαση της αναθέτουσας αρχής. Η απόφαση αυτή κοινοποιείται εγγράφως, πέντε (5) τουλάχιστον εργάσιμες ημέρες πριν τη νέα ημερομηνία, σε όσους οικονομικούς φορείς έλαβαν τα έγγραφα της σύμβασης, και αναρτάται, κατά περίπτωση, στο ΚΗΜΔΗΣ και στην ιστοσελίδα e-naxos. eu. Αν και στη νέα αυτή ημερομηνία δεν καταστεί δυνατή η αποσφράγιση των προσφορών ή δεν υποβληθούν προσφορές, μπορεί να ορισθεί και νέα ημερομηνία, εφαρμοζομένων κατά τα λοιπά των διατάξεων των δύο προηγούμενων εδαφίων. Σε περίπτωση που και στη νέα αυτή ημερομηνία δεν καταστεί δυνατή η αποσφράγιση των προσφορών ή δεν υποβληθούν προσφορές, διεξάγεται νέα διαδικασία σύναψης δημόσιας σύμβασης, με την εκ νέου τήρηση όλων των διατυπώσεων δημοσιότητας που προβλέπονται στις διατάξεις του Ν.4412/16 (επαναληπτικός διαγωνισμός )

ΑΡΘΡΟ 6
Τιμές Προσφορών - Επιβάρυνση Μειοδότη

1. Οι προσφορές πρέπει να αναφέρουν:

α) την τιμή των προσφερομένων υλικών, με κρατήσεις, χωρίς Φ.Π.Α.

β) το ποσοστό Φ.Π.Α. επί τοις εκατό (%) στο οποίο υπάγεται το είδος.

2. Με την προσφορά, η τιμή των υλικών δίδεται ανά μονάδα.

3. Η προσφερόμενη τιμή θα είναι σε ευρώ. Προσφορά σε άλλα νομίσματα ή με ρήτρα, θα απορρίπτεται ως απαράδεκτη.

4. Προσφορά που δεν προκύπτει με σαφήνεια η τιμή μονάδος ή δεν δίδεται ενιαία ή κατά είδος τιμή, για ολόκληρη την ποσότητα που προκηρύχθηκε, απορρίπτεται ως απαράδεκτη με απόφαση της Οικονομικής Επιτροπής, ύστερα από γνωμοδότηση της επιτροπής αξιολόγησης.

5. Προσφορά που θέτει όρο αναπροσαρμογής τιμής, απορρίπτεται ως απαράδεκτη.

6. Εάν στο διαγωνισμό οι προσφερόμενες τιμές είναι υπερβολικά χαμηλές, οι προσφορές θα εξετάζονται λεπτομερώς πριν την έκδοση της απόφασης κατακύρωσης. Για το σκοπό αυτό θα ζητηθούν από τον προσφέροντα να παρασχεθούν εγγράφως οι αναγκαίες διευκρινίσεις σχετικά με τον οικονομικό χαρακτήρα της διαδικασίας κατασκευής ή τις τεχνικές λύσεις που έχουν επιλεγεί ή τις εξαιρετικά ευνοϊκές συνθήκες που διαθέτει ο προσφέρων στις οποίες επαληθεύει πριν την απόρριψη της προσφοράς.

ΑΡΘΡΟ 7
Ισχύς Προσφορών

1. Οι προσφορές ισχύουν και δεσμεύουν τους οικονομικούς φορείς για διάστημα εξήντα (60) ημερών 

Η παράταση της ισχύος της προσφοράς μπορεί να λαμβάνει χώρα σύμφωνα με τα προβλεπόμενα στο άρθρο 97 του Ν.4412/2016.
ΑΡΘΡΟ 8
Υποβολή Τεύχους Τεχνικής Περιγραφής

1. Με την προσφορά τους οι διαγωνιζόμενοι πρέπει να υποβάλλουν ειδικό τεύχος με τα πιστοποιητικά και τη συμμόρφωση σε αυτά σύμφωνα με τις τεχνικές προδιαγραφές, στο οποίο θα δίδεται σαφής περιγραφή για το προσφερόμενο είδος, και ρητή αναλυτική δήλωση για τη συμμόρφωση ή απόκλιση σε σχέση με τις αντίστοιχες τεχνικές προδιαγραφές της διακήρυξης. Τα υπό προμήθεια υλικά θα πρέπει να πληρούν κατ’ ελάχιστον τα υλικά της μελέτης. 

2. Όποια προσφορά δεν συνοδεύεται από το τεύχος αυτό ή υπάρχουν σ’ αυτό ασαφείς ή ελλιπείς τεχνικές περιγραφές, μπορεί να απορριφθεί ανάλογα με τις ελλείψεις ή ασάφειες.

ΑΡΘΡΟ 9
Γλώσσα Σύνταξης των Προσφορών

Οι προσφορές καθώς και όλα τα απαραίτητα έγγραφα θα είναι συνταγμένα στην Ελληνική γλώσσα. Θα είναι πλήρεις και σαφείς σε όλα τους τα σημεία. Οποιαδήποτε ασάφεια θα ερμηνεύεται εις βάρος του προσφέροντος. Ξενόγλωσσα έγγραφα θα είναι μεταφρασμένα  και επικυρωμένα επίσημα, εκτός από τα επισυναπτόμενα τεχνικά φυλλάδια της εταιρείας.

ΑΡΘΡΟ 10
Φάκελος προσφοράς

1. Οι προσφορές υποβάλλονται μέσα σε φάκελο, καλά σφραγισμένο.

2. Η μη τήρηση οποιουδήποτε από τους όρους του άρθρου αυτού, μπορεί να επιφέρει ποινή αποκλεισμού της αντίστοιχης προσφοράς.

3. Οι προσφορές θα επιδοθούν στην επιτροπή διενέργειας του διαγωνισμού μέσα σε καλά σφραγισμένο κυρίως φάκελο, όπου έξω απ’ αυτόν θα αναγράφονται ευκρινώς με κεφαλαία γράμματα:

α) Η λέξη «ΠΡΟΣΦΟΡΑ».

β) Προς Δήμο ΝΑΞΟΥ & ΜΙΚΡΩΝ ΚΥΚΛΑΔΩΝ .

γ) Ο αριθμός της διακήρυξης.

δ) Η ημερομηνία διενέργειας του διαγωνισμού.

ε) Τα στοιχεία του αποστολέα.

4. Προσφορές που υποβάλλονται ανοικτές δεν γίνονται αποδεκτές. 
Μέσα στο φάκελο προσφοράς τοποθετούνται όλα τα σχετικά με την προσφορά στοιχεία και ειδικότερα:

α) Στον κυρίως φάκελο προσφοράς τοποθετούνται: σφραγισμένος φάκελος με όλα τα ζητούμενα δικαιολογητικά, και ένας δεύτερος σφραγισμένος φάκελος με τα τεχνικά στοιχεία της προσφοράς.  
β) Καλά σφραγισμένο υποφάκελο με την ένδειξη «ΟΙΚΟΝΟΜΙΚΗ ΠΡΟΣΦΟΡΑ», όπου έξω από αυτόν θα αναγράφονται ευκρινώς με κεφαλαία γράμματα όλα τα προηγούμενα στοιχεία που αναφέρονται στην προηγούμενη παράγραφο της παρούσας διακήρυξης. Μέσα στο φάκελο αυτό θα περιέχεται η προσφορά του διαγωνιζόμενου για τα συγκεκριμένα και μόνο είδη σε ευρώ. Στις τιμές αυτές περιλαμβάνονται όλες οι κρατήσεις  καθώς και κάθε άλλη επιβάρυνση για την παράδοση του υλικού στον τόπο και με τον τρόπο που προβλέπεται στην παρούσα διακήρυξη. Προσφορά που δίδει τιμή σε συνάλλαγμα ή με ρήτρα συναλλάγματος, όταν ανοιχθεί θα απορρίπτεται ως απαράδεκτη.

5. Οι προσφορές δεν πρέπει να έχουν ξύσματα, σβησίματα, προσθήκες και διορθώσεις. Εάν υπάρχει στην προσφορά οποιαδήποτε διόρθωση, αυτή πρέπει να είναι καθαρογραμμένη από τον προσφέροντα. Η επιτροπή διενέργειας του διαγωνισμού παραλαμβάνει και αποσφραγίζει τις προσφορές, μονογράφει και σφραγίζει αυτές. Η προσφορά απορρίπτεται, όταν υπάρχουν σ’ αυτή διορθώσεις, οι οποίες την καθιστούν ασαφή κατά την κρίση της επιτροπής αξιολόγησης των προσφορών.

6. Ο προσφέρων θεωρείται ότι αποδέχεται πλήρως και ανεπιφύλακτα όλους τους όρους της διακήρυξης, εκτός εάν στην προσφορά του ρητά αναφέρει τα σημεία εκείνα τα οποία τυχόν δεν αποδέχεται. Στην περίπτωση αυτή, πρέπει ο προσφέρων να αναφέρει στην προσφορά του τους όρους αυτής που είναι διαφορετικοί από τους όρους της διακήρυξης, προκειμένου να αξιολογηθούν. Μετά την κατάθεση της προσφοράς δεν γίνεται αποδεκτή κάθε διευκρίνιση, τροποποίηση ή απόκρουση όρου της διακήρυξης ή της πρόσκλησης ή της προσφοράς. Διευκρινίσεις δίνονται από τον προσφέροντα μόνο όταν ζητούνται από την επιτροπή διαγωνισμού, είτε ενώπιων της είτε ύστερα από έγγραφο της υπηρεσίας. 
Από τις διευκρινίσεις που δίνονται σύμφωνα με τα παραπάνω, λαμβάνονται υπόψη μόνο εκείνες που αναφέρονται στα σημεία που ζητήθηκαν.

7. Αντιπροσφορές δεν γίνονται δεκτές και εφόσον υπάρξουν, απορρίπτονται ως απαράδεκτες.

8. Δεν γίνονται αποδεκτές προσφορές που αναφέρονται σε μέρος των ζητουμένων υλικών.

9. Οι προσφορές πρέπει να αναφέρουν την τιμή των προσφερομένων ειδών, με κρατήσεις, χωρίς Φ.Π.Α. και το ποσοστό Φ.Π.Α. επί τοις εκατό (%), στο οποίο υπάγεται το είδος.

10. Οι διαγωνιζόμενοι υποχρεούνται να υποβάλλουν προσφορά για το σύνολο του προϋπολογισμού της μελέτης. Ο Δήμος Νάξου & Μ.Κ  διατηρεί το απόλυτο δικαίωμα να επιλέξει μειοδότη, με κριτήριο τη χαμηλότερη τιμή, η οποία δεν μπορεί σε καμία περίπτωση να υπερβαίνει τον ενδεικτικό προϋπολογισμό της μελέτης.

ΑΡΘΡΟ 11
ΣΤΑΔΙΑ ΔΙΑΔΙΚΑΣΙΑΣ ΔΙΑΓΩΝΙΣΜΟΥ (Αρ. 100 Ν.4412/2016 Αποσφράγιση προσφορών - ανακοίνωση τιμών)
Μετά τη λήξη της προθεσμίας  παράδοσης των προσφορών η συνεδρίαση συνεχίζεται δημόσια και αριθμούνται από την επιτροπή διενέργειας του διαγωνισμού οι φάκελοι των προσφορών με τη σειρά που επιδόθηκαν. 
ΣΤΑΔΙΟ 1ο Αποσφραγίζεται μόνο ο κυρίως φάκελος Προσφοράς και ο φάκελος των δικαιολογητικών συμμετοχής και μονογράφονται και σφραγίζονται από την επιτροπή του Διαγωνισμού και η τεχνική προσφορά κατά φύλλο. 
ΣΤΑΔΙΟ 2Ο Οι κατά των ανωτέρω σφραγισμένοι φάκελοι με τα οικονομικά στοιχεία των προσφορών μετά την ολοκλήρωση του ανωτέρου σταδίου αποσφραγίζονται και ακολουθεί η σχετική ανακοίνωση τιμών. Για όσες προσφορές δεν κρίθηκαν αποδεκτές και δεν συμπεριλαμβάνονται στο πρακτικό κατά το προηγούμενο ως το άνω στάδιο οι φάκελοι της οικονομικής προσφοράς, δεν αποσφραγίζονται, αλλά επιστρέφονται.
Τα στάδια 1 και 2 πραγματοποιούνται την ίδια ημέρα, εκτός εάν η Ε.Δ. αποφασίσει την αποσφράγιση των οικονομικών προσφορών σε άλλη ημερομηνία, για την οποία θα ενημερώσει μέσω τηλεομοιοτυπίας όλους τους συμμετέχοντες.
Μετά την αποσφράγιση των οικονομικών προσφορών το παραπάνω όργανο προβαίνει στην καταχώρηση της διαδικασίας σε πρακτικό, το οποίο διαβιβάζεται προς κατακύρωση από την Οικονομική Επιτροπή του Δήμου Νάξου και Μικρών Κυκλάδων. Η σχετική απόφαση αποστέλλεται σε όλους που συμμετείχαν στο Διαγωνισμό, με κάθε πρόσφορο τρόπο, όπως με τηλεομοιοτυπία, ηλεκτρονικό ταχυδρομείο κ.λπ., επί αποδείξει (άρθρο 70, του Ν. 4412/2016).
ΑΡΘΡΟ 12
ΕΝΣΤΑΣΕΙΣ (παρ. 4 αρ. 100 και αρ. 127 Ν. 4412/2016) 
Για δημόσιες συμβάσεις με εκτιμώμενη αξία κάτω των εξήντα χιλιάδων (60.000) ευρώ (χωρίς Φ.Π.Α.), σε περίπτωση ένστασης κατά πράξης της αναθέτουσας αρχής, η προθεσμία άσκησής της είναι πέντε (5) ημέρες από την κοινοποίηση της προσβαλλόμενης πράξης στον ενδιαφερόμενο οικονομικό φορέα. Για την άσκηση ένστασης κατά της διακήρυξης ή της πρόσκλησης, η ένσταση υποβάλλεται μέχρι πέντε (5) ημέρες πριν από την καταληκτική ημερομηνία υποβολής προσφορών.

(άρθρο 127 παρ.1 Ν.4412/16)

Η ένσταση υποβάλλεται ενώπιον της αναθέτουσας αρχής, η οποία αποφασίζει, σύμφωνα με τα οριζόμενα και στο άρθρο 221 του Ν. 4412/16, εντός προθεσμίας δέκα (10) ημερών, μετά την άπρακτη πάροδο της οποίας τεκμαίρεται η απόρριψη της ένστασης. Για το παραδεκτό της άσκησης ένστασης, απαιτείται, με την κατάθεση της ένστασης, η καταβολή παραβόλου υπέρ του Δημοσίου ποσού ίσου με το ένα τοις εκατό (1%) επί της εκτιμώμενης αξίας της σύμβασης. Το παράβολο αυτό αποτελεί δημόσιο έσοδο. Το παράβολο επιστρέφεται με πράξη της αναθέτουσας αρχής, αν η ένσταση γίνει δεκτή από το αποφασίζον διοικητικό όργανο. (άρθρο 127 παρ.2 Ν.4412/16).
ΑΡΘΡΟ 13
Προσωρινός Ανάδοχος – Ανακοίνωση Κατακύρωσης (αρ. 103, του Ν. 4412/2016) 
Μετά την αξιολόγηση των προσφορών, η αναθέτουσα αρχή ειδοποιεί εγγράφως τον προσφέροντα, στον οποίο πρόκειται να γίνει η κατακύρωση («προσωρινό ανάδοχο»), να υποβάλει εντός προθεσμίας (δεν μπορεί να είναι μικρότερη των δέκα (10) ούτε μεγαλύτερη των είκοσι (20) ημερών) από την κοινοποίηση της σχετικής έγγραφης ειδοποίησης σε αυτόν, τα πρωτότυπα ή αντίγραφα δικαιολογητικά, σε σφραγισμένο φάκελο, ο οποίος παραδίδεται εμπρόθεσμα στο αρμόδιο όργανο αξιολόγησης:

1) Πιστοποιητικό του οικείου επιμελητηρίου, που θα έχει εκδοθεί το πολύ έξι μήνες πριν από την ημερομηνία κατάθεσης στο Δήμο 

2) Φορολογική ενημερότητα 

3) Ασφαλιστική ενημερότητα 

4) Απόσπασμα του σχετικού μητρώου, όπως του ποινικού μητρώου ή, ελλείψει αυτού, ισοδύναμου εγγράφου που εκδίδεται από αρμόδια δικαστική ή διοικητική αρχή του κράτους-μέλους ή της χώρας καταγωγής ή της χώρας όπου είναι εγκατεστημένος ο εν λόγω οικονομικός φορέας, από το οποίο προκύπτει ότι πληρούνται αυτές οι προϋποθέσεις.

Αν δεν προσκομισθούν τα παραπάνω δικαιολογητικά ή υπάρχουν ελλείψεις σε αυτά που υποβλήθηκαν, παρέχεται προθεσμία στον προσωρινό ανάδοχο να τα προσκομίσει ή να τα συμπληρώσει εντός πέντε (5) ημερών από την κοινοποίηση σχετικής έγγραφης ειδοποίησης σε αυτόν. Η αναθέτουσα αρχή μπορεί να παρατείνει την ως άνω προθεσμία, εφόσον αιτιολογείται αυτό επαρκώς και κατ’ ανώτατο όριο για δεκαπέντε (15) επιπλέον ημέρες. 
Αν, κατά τον έλεγχο των παραπάνω δικαιολογητικών διαπιστωθεί ότι τα στοιχεία που δηλώθηκαν, σύμφωνα με το άρθρο 79, είναι ψευδή ή ανακριβή, ο προσωρινός ανάδοχος κηρύσσεται έκπτωτος και, με την επιφύλαξη του άρθρου 104, η κατακύρωση γίνεται στον προσφέροντα που υπέβαλε την αμέσως επόμενη πλέον συμφέρουσα από οικονομική άποψη προσφορά βάσει των ειδικότερων κριτηρίων ανάθεσης όπως είχαν οριστεί στα έγγραφα της σύμβασης, χωρίς να λαμβάνεται υπόψη η προσφορά του προσφέροντος που απορρίφθηκε. Αν κανένας από τους προσφέροντες δεν υπέβαλε αληθή ή ακριβή δήλωση η διαδικασία ανάθεσης ματαιώνεται.

Η διαδικασία ελέγχου των παραπάνω δικαιολογητικών ολοκληρώνεται με τη σύνταξη πρακτικού από το αρμόδιο γνωμοδοτικό όργανο και τη διαβίβαση του φακέλου στο αποφαινόμενο όργανο της αναθέτουσας αρχής για τη λήψη απόφασης είτε για την κήρυξη του προσωρινού αναδόχου ως εκπτώτου είτε για τη ματαίωση της διαδικασίας κατά τις παραγράφους 3, 4 ή 5 είτε κατακύρωσης της σύμβασης. Τα αποτελέσματα του ελέγχου των παραπάνω δικαιολογητικών, επικυρώνονται με την απόφαση κατακύρωσης του άρθρου 105. Όσοι υπέβαλαν παραδεκτές προσφορές λαμβάνουν γνώση των παραπάνω δικαιολογητικών που κατατέθηκαν, κατά τα οριζόμενα στα έγγραφα της σύμβασης και στις διατάξεις του 4412/2016.
ΑΡΘΡΟ 14
Σύμβαση (Άρθρο 130)
1. Μετά την ανακοίνωση κατακύρωσης, καταρτίζεται από την αρμόδια υπηρεσία του Δήμου ΝΑΞΟΥ & Μ.Κ η σχετική σύμβαση, που υπογράφεται και από τα δύο συμβαλλόμενα μέρη.

2. Η σύμβαση συντάσσεται με βάση τους όρους της διακήρυξης και περιλαμβάνει όλα τα στοιχεία της προμήθειας και τουλάχιστον τα εξής:

α. Τον τόπο και χρόνο υπογραφής της σύμβασης.

β. Τα συμβαλλόμενα μέρη.

γ. Τα προς προμήθεια υλικά και την ποσότητα.

δ. Την τιμή.

ε. Τον τόπο, τρόπο και χρόνο παράδοσης των υλικών.

στ. Τις τεχνικές προδιαγραφές των υλικών.

ζ. Τις προβλεπόμενες εγγυήσεις και ρήτρες.

η. Τον τρόπο επίλυσης των τυχόν διαφορών.

θ. Τον τρόπο πληρωμής και αναπροσαρμογής του συμβατικού τιμήματος, εφόσον προβλέπεται αναπροσαρμογή.

ι. Τις σχετικές διατάξεις εκτέλεσης της προμήθειας.

ια. Την παραλαβή των υλικών.

3. Η σύμβαση καταρτίζεται με βάση τους όρους της διακήρυξης και των τευχών που τη συνοδεύει για την κατάρτισή της με την οποία συμφωνεί ο ανάδοχος. Η σύμβαση δεν μπορεί να περιέχει όρους αντίθετους με τα παραπάνω στοιχεία. Η σύμβαση υπογράφεται από το Δήμαρχο ή το νομίμως εξουσιοδοτηθέν από αυτόν πρόσωπο.

4. Η σύμβαση τροποποιείται όταν αυτό προβλέπεται από συμβατικό όρο ή όταν συμφωνήσουν γι' αυτό και τα δύο συμβαλλόμενα μέρη, ύστερα από γνωμοδότηση της επιτροπής αξιολόγησης.

5. Η σύμβαση θεωρείται ότι εκτελέστηκε όταν:

α. Παραδόθηκε ολόκληρη η ποσότητα, ή εάν αυτή που παραδόθηκε σε περίπτωση διαιρετού υλικού, υπολείπεται της συμβατικής, κατά μέρος που κρίνεται από την επιτροπή αξιολόγησης ως ασήμαντο.

β. Παραλήφθηκε οριστικά (ποσοτικά και ποιοτικά) η ποσότητα που παραδόθηκε.

γ. Έγινε η αποπληρωμή του συμβατικού τιμήματος, αφού προηγουμένως επιβλήθηκαν τυχόν κυρώσεις ή εκπτώσεις.

δ. Εκπληρώθηκαν και οι τυχόν λοιπές συμβατικές υποχρεώσεις και από τα δύο συμβαλλόμενα μέρη και αποδεσμεύθηκαν οι σχετικές εγγυήσεις.

ΑΡΘΡΟ 15
Εγγυήσεις

1. Εγγύηση συμμετοχής στον διαγωνισμό δεν απαιτείται. (Άρθρο 72 παρ. 5 του Ν.4412/2016)
2. Εγγύηση καλής εκτέλεσης της σύμβασης.

α. Ο προμηθευτής στον οποίο έγινε η κατακύρωση, υποχρεούται να καταθέσει εγγύηση καλής εκτέλεσης των όρων της σύμβασης, το ύψος της οποίας αντιστοιχεί σε ποσοστό 5% της συνολικής συμβατικής αξίας, χωρίς το Φ.Π.Α.
β. Η εγγύηση κατατίθεται πριν ή κατά την υπογραφή της σύμβασης.

γ. Η εγγύηση καλής εκτέλεσης επιστρέφεται μετά την οριστική ποσοτική και ποιοτική παραλαβή του υλικού και ύστερα από την εκκαθάριση των τυχόν απαιτήσεων από τους δύο συμβαλλόμενους. Σε περίπτωση που το υλικό είναι διαιρετό και η παράδοση γίνεται σύμφωνα με τη σύμβαση, τμηματικά, η εγγύηση αποδεσμεύεται σταδιακά ύστερα από γνωμοδότηση της επιτροπής αξιολόγησης, κατά ποσό που αναλογεί στην αξία του μέρους της ποσότητας που παραλήφθηκε οριστικά. Εάν στο πρωτόκολλο παραλαβής αναφέρονται παρατηρήσεις ή υπάρχει εκπρόθεσμη παράδοση γίνεται μετά την αντιμετώπιση των παρατηρήσεων και της εκπρόθεσμης παράδοσης.

ΑΡΘΡΟ 16
Παραλαβή των υλικών (αρ. 209, του Ν.4412/2016)
1. Η παραλαβή των υλικών, η διαδικασία παραλαβής αυτών και η συγκρότηση της επιτροπής παραλαβής, γίνεται σύμφωνα με όσα καθορίζονται με την ισχύουσα νομοθεσία. Η παραλαβή των υλικών θα πραγματοποιηθεί με μακροσκοπικό έλεγχο. 
2. Εφόσον ο προμηθευτής δεν ειδοποιήσει έγκαιρα το Δήμο Νάξου & Μ.Κ για την ημερομηνία που προτίθεται να παραδώσει τα υλικά, τουλάχιστον πέντε (5) εργάσιμες ημέρες νωρίτερα, ο συμβατικός χρόνος παραλαβής αρχίζει από την ημερομηνία που η επιτροπή παραλαβής είναι σε θέση να προβεί στη διαδικασία παραλαβής.

ΑΡΘΡΟ 17
Χρόνος παράδοσης

1. Ο χρόνος παράδοσης του υπό προμήθεια των υλικών θα ορίζεται στην Σύμβαση της προμήθειας.

2. Η υπέρβαση του χρόνου παράδοσης αποτελεί ουσιώδη απόκλιση και η προσφορά θα απορρίπτεται.

3. Ο συμβατικός χρόνος παράδοσης μπορεί με απόφαση του Δημοτικού Συμβουλίου, μετά από γνωμοδότηση της επιτροπής αξιολόγησης, να παρατείνεται μέχρι το 1/4 αυτού ύστερα από σχετικό αίτημα του προμηθευτή που υποβάλλεται υποχρεωτικά πριν από τη λήξη του συμβατικού χρόνου. Σε περίπτωση που ο συμβατικός χρόνος παράδοσης δεν είναι μεγαλύτερος από τριάντα (30) ημερολογιακές ημέρες, μπορεί με απόφαση του δημοτικού συμβουλίου ύστερα από γνωμοδότηση επιτροπής αξιολόγησης να παρατείνεται μέχρι του 1/2 αυτού. Το χρονικό διάστημα από την υποβολή του αιτήματος μέχρι τη λήξη του συμβατικού χρόνου παράδοσης, δεν μπορεί να είναι μικρότερο από το 1/2 ολόκληρου του συμβατικού χρόνου. Μετά τη λήξη του συμβατικού χρόνου παράδοσης, το υλικό δεν παραλαμβάνεται από την επιτροπή παραλαβής, μέχρι την έκδοση της απόφασης σχετικά με αιτηθείσα παράταση, άσχετα εάν το αίτημα του προμηθευτή υποβλήθηκε έγκαιρα.
Ο προμηθευτής κηρύσσεται έκπτωτος σε περίπτωση που λήξει ο συμβατικός χρόνος παράδοσης και δεν υποβλήθηκε έγκαιρα αίτημα παράτασής του ή έληξε ο παραταθείς κατά τα ανωτέρω χρόνος, χωρίς να παραδώσει το υλικό.

4. Ο προμηθευτής υποχρεούται να ειδοποιεί το Δήμο Νάξου & Μ.Κ , την αποθήκη υποδοχής των υλικών και την επιτροπή παραλαβής, για την ημερομηνία που προτίθεται να παραδώσει τα υλικά, τουλάχιστον πέντε (5) εργάσιμες ημέρες νωρίτερα.

5. Ο συμβατικός χρόνος παράδοσης μπορεί με απόφαση του Δημοτικού Συμβουλίου να μετατίθεται, μετά από γνωμοδότηση της επιτροπής αξιολόγησης.

Επιμήκυνση γίνεται σε περίπτωση σοβαρότατων λόγων που συνιστούν αντικειμενική αδυναμία εμπρόθεσμης παράδοσης των συμβατικών ειδών ή σε περιπτώσεις που συντρέχουν λόγοι που συνιστούν ανωτέρα βία (άρθρο 204, Ν.4412/2016). Στις περιπτώσεις μετάθεσης του συμβατικού χρόνου φόρτωσης - παράδοσης, δεν επιβάλλονται κυρώσεις.
ΑΡΘΡΟ 18
Κήρυξη προμηθευτή έκπτωτου

1. Ο προμηθευτής που δεν προσέρχεται μέσα στην προθεσμία που του ορίσθηκε να υπογράψει την σχετική σύμβαση, κηρύσσεται υποχρεωτικά έκπτωτος από την κατακύρωση που έγινε στο όνομα του και από κάθε δικαίωμα που απορρέει από αυτή, με απόφαση του Δημοτικού Συμβουλίου, ύστερα από γνωμοδότηση της επιτροπής αξιολόγησης.

2. Με την ίδια διαδικασία, ο προμηθευτής κηρύσσεται υποχρεωτικά έκπτωτος από την σύμβαση, εφόσον δεν παρέδωσε τα υλικά σύμφωνα με όσα προβλέπονται στην ισχύουσα νομοθεσία.

3. Κατά τα λοιπά, σε περίπτωση που ο προμηθευτής κηρύσσεται έκπτωτος επιβάλλονται σ’ αυτόν οι κυρώσεις που αναφέρονται στα άρθρα 33 και 35 της αριθμ. 11389/1993 απόφασης του Υπουργού Εσωτερικών.

ΑΡΘΡΟ 19
Τρόπος Πληρωμής – Κρατήσεις- Επιβαρύνσεις (Άρθρο 200)
1. Η πληρωμή της αξίας των υλικών της παρούσης θα γίνει με εξόφληση όλου του ποσού, αμέσως μετά την παραλαβή των υπό προμήθεια υλικών και τον έλεγχο όλων των δικαιολογητικών πληρωμής από την αρμόδια υπηρεσία του Δήμου ΝΑΞΟΥ & Μ.Κ.

2. Στην αξία κάθε πληρωμής του αναδόχου, εκτός των λοιπών φόρων και κρατήσεων που προβλέπει η ισχύουσα νομοθεσία, επιβάλλεται κράτηση ύψους 0,10%, υπέρ της Ενιαίας Ανεξάρτητης Αρχής Δημοσίων Συμβάσεων, η οποία υπολογίζεται προ φόρων και κρατήσεων της σύμβασης. Το ποσό της κράτησης παρακρατείται από το Δήμο ΝΑΞΟΥ & Μ.Κ. στο όνομα και για λογαριασμό της Ε.Α.Α.ΔΗ.ΣΥ. και κατατίθεται σε ειδικό τραπεζικό λογαριασμό της Εθνικής Τράπεζας (ΑΡΘΡΟ 61 του Ν. 4146/2013). Επί του ποσού της ανωτέρω κράτησης (0,10%) διενεργείται επιπλέον κράτηση τέλους χαρτοσήμου 3% (πλέον 20% εισφοράς υπέρ Ο.Γ.Α.).

ΑΡΘΡΟ 20
Διοικητικές προσφυγές κατά τη διαδικασία εκτέλεσης της σύμβασης (Άρθρο 205 του Ν.4412/16)

Ο οικονομικός φορέας μπορεί κατά των αποφάσεων που επιβάλλουν σε βάρος του κυρώσεις δυνάμει των άρθρων 203 (Κήρυξη οικονομικού φορέα εκπτώτου), 206 (χρόνος παράδοσης υλικών), 207 (κυρώσεις για εκπρόθεσμη παράδοση προμήθειας), 213 (απόρριψη συμβατικών υλικών αντικατάσταση), 218 (ποινικές ρήτρες) και 220(απόρριψη παραδοτέου-αντικατάσταση), να υποβάλει προσφυγή για λόγους νομιμότητας και ουσίας ενώπιον του φορέα που εκτελεί τη σύμβαση, μέσα σε ανατρεπτική προθεσμία τριάντα (30) ημερών, από την ημερομηνία που έλαβε γνώση της σχετικής απόφασης. 
Επί της προσφυγής, αποφασίζει το αρμόδιο αποφαινόμενο όργανο ΟΙΚΟΝΟΜΙΚΗ ΕΠΙΤΡΟΠΗ Δ.Ν. & Μ.Κ., ύστερα από γνωμοδότηση του αρμόδιου συλλογικού οργάνου, ΕΠΙΤΡΟΠΗ ΑΞΙΟΛΟΓΗΣΗΣ ΕΝΣΤΑΣΕΩΝ τριμελής ή πενταμελής (αρ.221 παρ.α).
Η εν λόγω απόφαση δεν επιδέχεται προσβολή με άλλη οποιασδήποτε φύσεως διοικητική προσφυγή.

ΑΡΘΡΟ 21
Στοιχεία Σύμβασης
Τα στοιχεία της συμβάσεως που θα συνοδεύουν αυτήν κατά σειρά ισχύος είναι:

α) Η παρούσα διακήρυξη 

β) Η Μελέτη – Τεχνικές Προδιαγραφές της προμήθειας του θέματος.

γ) Ενδεικτικός Προϋπολογισμός

δ) Η προσφορά του αναδόχου
ΑΡΘΡΟ 22
Άλλα στοιχεία

1. Ο Δήμος διατηρεί το δικαίωμα να αυξομειώσει την ποσότητα των προς προμήθεια υλικών κατά 50%, εφόσον κρίνει τούτο σκόπιμο και επωφελές για το δήμο. Στην περίπτωση αυτή ο ανάδοχος υποχρεούται να ικανοποιήσει το αίτημα του δήμου, με την ίδια ακριβώς τιμή με αυτή της προσφοράς του και για το ίδιο υλικό. Ο ανωτέρω όρος δεν είναι δεσμευτικός για το δήμο και σε καμία περίπτωση δεν υποχρεούται να πράξει τούτο, παρά μόνο εφόσον εκτιμήσει τις ανάγκες του δήμου και την προσφορά του αναδόχου για να προβεί σε τέτοια απαίτηση.

2. Οικονομικές προσφορές που υπερβαίνουν τη δαπάνη του ενδεικτικού προϋπολογισμού, θα απορρίπτονται ως ασύμφορες.

ΑΡΘΡΟ 23
Κανόνες Δημοσιότητας της Διακήρυξης (αρ. 67, του Ν.4412/2016) 
Η περίληψη της παρούσης θα αναρτηθεί στο ΔΙΑΥΓΕΙΑ, θα τοιχοκολληθεί στον πίνακα ανακοινώσεων του Δημοτικού Καταστήματος ΝΑΞΟΥ & Μ.Κ. και θα δημοσιευτεί στο Επιμελητήριο Κυκλάδων.
Ολόκληρη η Διακήρυξη θα καταχωρηθεί στο Κεντρικό Ηλεκτρονικό Μητρώο Δημοσίων Συμβάσεων, τουλάχιστον δώδεκα (12) ημέρες πριν τη διενέργειά του διαγωνισμού (αρ.121 Ν.4412/16) και η παρούσα διακήρυξη μαζί με την μελέτη και τα τεύχη δημοπράτησης θα αναρτηθεί στην ιστοσελίδα του Δήμου ΝΑΞΟΥ & Μ.Κ.
2.1. Οι ενδιαφερόμενοι μπορούν να λάβουν γνώση της διακήρυξης και των τευχών δημοπράτησης μέσω της ιστοσελίδας του φορέα (www.e-naxos.eu) στη θεματική ενότητα «Διαγωνισμοί», είτε να παραλάβουν αυτά από το γραφείο Γραμματείας της Διεύθυνσης Τεχνικών Υπηρεσιών αναλαμβάνοντας με δική τους δαπάνη και επιμέλεια την αναπαραγωγή τους. Το έντυπο οικονομικής προσφοράς χορηγείται από το γραφείο Γραμματείας της Διεύθυνσης Τεχνικών Υπηρεσιών μέχρι και την προηγούμενη ημέρα του διαγωνισμού. 

Φαξ επικοινωνίας 22850-23570.                        

                                                                                                Ο Δήμαρχος

                                                                                   ΜΑΡΓΑΡΙΤΗΣ ΕΜΜΑΝΟΥΗΛ 

